El Consell Assessor de Comerç es reunix per a traçar les línies estratègiques de les pròximes campanyes
18 de setembre 2019

![](/media/d52kafpp/46-c_consejo-asesor-comercio-9.jpg)  
  

El Consell Assessor de Comerç es va reunir ahir, dimarts 17 de setembre, per primera vegada per a tractar temes relacionats amb les pròximes campanyes i necessitats de les associacions. La regidora de Comerç i Mercats, Gloria Parra, va assistir en qualitat de presidenta del consell.

Prèviament a este consell, la regidora va assistir a reunions amb cadascuna de les associacions de comerciants del municipi “**per a conéixer de primera mà quines són les característiques i les necessitats de cada associació, ja que cadascuna presenta una idiosincràsia molt diferenciada**”. Per este motiu, fruit de totes estes reunions “**anàrem al Consell Assessor havent entrat en matèria i va ser molt fructífer**”.

En la reunió s'han tractat assumptes com la Campanya de Comerç Local de 2019 i l'elecció de la imatge del Concurs de Cartells; la Gala del Comerç i la Fira Comercial; el Concurs d’Aparadorisme de la Campanya de Nadal, o la mateixa Campaña de Comerç Local de Nadal i el sorteig. A més, la regidora ha explicat els assistents les convocatòries de subvencions de l'Ajuntament de Sagunt al comerç local.

![](/media/l1gfjnco/46-c_consejo-asesor-comercio-13.jpg)  

En este primer consell s'han traçat les línies estratègiques per a les pròximes campanyes, com per exemple que la Gala del Comerç es realitzarà en 2020 i tindrà un format diferent a l'actual. A més, a petició de la regidora, es va oferir la possibilitat de dotar d'un major premi econòmic al Concurs d’Aparadorisme, ja que “**en els últims anys, com el premi no era molt suculent, els comerciants no invertien el temps o els materials necessaris per preferir dedicar-se a la venda, a les hores pensem que això serà un reclam per a les botigues del comerç local i que, a més, atraurà més gent als comerços**”.

Quant a les reivindicacions recollides en el consell, s'estudiarà una mesura per a convertir en zona de vianants algunes zones en determinades èpoques per a crear l'efecte d'un centre comercial obert dins de la ciutat. Esta serà una de les mesures que s'estudiaran per al 2020, ha assegurat Parra.

Finalment, la regidora ha ressaltat “**que la gent que conforma este Consell són de reconegut prestigi i trajectòria a la nostra ciutat i que els apassiona esta matèria, per la qual cosa espere comptar amb el seu suport la resta de la legislatura, ja que estic convençuda que d’este Consell Assessor eixiran grans idees i grans projectes**”.    

*   [](http://www.facebook.com/sharer.php?u=https://aytosagunto.es/va/actualitat/el-consell-assessor-de-comerc-es-reunix-per-a-tracar-les-linies-estrategiques-de-les-proximes-campanyes/ "Facebook")
*   [](http://twitter.com/share?url=https://aytosagunto.es/va/actualitat/el-consell-assessor-de-comerc-es-reunix-per-a-tracar-les-linies-estrategiques-de-les-proximes-campanyes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-assessor-de-comerc-es-reunix-per-a-tracar-les-linies-estrategiques-de-les-proximes-campanyes/ "Linked In")
*   [](mailto:?body=https://aytosagunto.es/va/actualitat/el-consell-assessor-de-comerc-es-reunix-per-a-tracar-les-linies-estrategiques-de-les-proximes-campanyes/)